ലൈഫ് മിഷന് പദ്ധതിയില് 87,000 വീട് മാര്ച്ചിനുള്ളില് : എം വി ഗോവിന്ദന് തിരുവനന്തപുരം ലൈഫ് മിഷന് പദ്ധതിയില് ഈ സാമ്ബത്തികവര്ഷം 87,000 വീടുകൂടി നിര്മിച്ചുനല്കുമെന്ന് മന്ത്രി എം വി ഗോവിന്ദന് നിയമസഭയില് പറഞ്ഞു. 13,600 വീട് ഇതിനകം കൈമാറി. 100 ദിന പരിപാടിയില് മാത്രം 1200 വീട് നല്കി. 25,000 പേര് ഭൂമി വാങ്ങി. പുതിയ ഗുണഭോക്തൃ കരടുപട്ടിക ഡിസംബറിലും അന്തിമ പട്ടിക ഫെബ്രുവരിയിലും പ്രസിദ്ധീകരിക്കും. പദ്ധതിക്ക് ഒരു പ്രതിസന്ധിയുമില്ലെന്നും പി കെ ബഷീറിന്റെ അടിയന്തരപ്രമേയ നോട്ടീസിന് മറുപടിയായി മന്ത്രി പറഞ്ഞു. 2.62 ലക്ഷം വീട് ഒന്നാം പിണറായി സര്ക്കാര് കൈമാറി. ഇനി അഞ്ചു ലക്ഷം വീടാണ് ലക്ഷ്യം. യുഡിഎഫിന്റെ 201116ല് നിര്മിച്ചത് വെറും 3724 വീടാണ്. അധികാരത്തില് വന്നാല് ഈ പദ്ധതി തന്നെ ഉപേക്ഷിക്കുമെന്ന് പറഞ്ഞവരാണ് കോണ്ഗ്രസ് നേതാക്കള്. പ്രഖ്യാപിച്ച പദ്ധതികള്ക്ക് ഒരു തടസ്സവുമില്ലെന്ന് മുഖ്യമന്ത്രി പിണറായി വിജയനും വ്യക്തമാക്കി.